Frank Aaen (EL), 2007-01-18:
Enhedslisten har tidligere fremsat samme forslag som det, SF er kommet med her, og vi kan støtte det.
Det er jo meget interessant at følge den såkaldte argumentation fra de borgerlige partiers side, som tager meget hensyn til privatlivet, samme dag, som vi har en intens debat om, at de samme borgerlige partier vil indføre et overvågningssamfund.
Lige meget hvor vi går, skal vi følges af et videokamera, og man kan sige, at hvor der her er tale om viden, staten i forvejen har, og som bare bliver gjort tilgængelig for andre, så gør den videoovervågning, som man vil gennemføre, jo, at staten får ny viden, og at staten får mulighed for at følge os overalt.
Det synes jeg da er meget mere bekymrende end dette spørgsmål om at delagtiggøre flere i eksisterende opsamlet viden.
Så det der med privatlivets fred er sådan et argument, man kan bruge, når man lyst, og man kan lade være, når man ikke har lyst.
Sådan er det fra borgerlig side.
Når der er et argument om, at det ikke kan virke imod sort arbejde, så tror jeg ikke på, at man har tænkt det igennem, for det er naturligvis sådan, at hvis der er en, der har al sin indkomst fra sort arbejde og derfor har et enormt forbrug, så vil andre jo nok undre sig, hvis skatten står på nul, og dermed at der ikke er nogen indtægt.
Så selvfølgelig vil det da være muligt at afsløre sort arbejde, når man ved, at folk har en enorm omsætning i form af forbrug, men altså åbenbart ikke betaler skat.
Så vil jeg sige, at sådan en åbenhed, som der er lagt op til her, jo også kan vise lidt mere om skattesystemets skævheder.
Hvor mange danskere ved, at skatteprocenten falder, jo mere man tjener?
Alle tror, at skatteprocenten vokser i takt med indkomsten.
Men kommer man over godt 1 mio. kr., 1,5 mio. kr., så falder skatteprocenten.
Hvor mange ved det?
Det kunne vi også få åbenhed om.
Når jeg så har sagt det, vil jeg sige, at det, vi særlig støtter i det her forslag, og som også burde være uproblematisk for skatteministeren at støtte, er åbenhed om virksomhedernes skattebetaling, fordi virksomhedernes skattebetaling jo i princippet i forvejen er åben, forstået på den måde, at går man ind i Erhvervs- og Selskabsstyrelsens register, kan man se virksomhedernes regnskaber, hvor der også står, hvad de betaler i skat.
Thursday, April 19, 2007 5:07 PM
Derfor kunne vi måske få skatteministeren med på en del af forslaget, nemlig at vi laver et tilgængeligt register over virksomhedernes skattebetaling, for det ville jo kunne afsløre ganske meget på en nemmere måde end i dag, hvor det er både dyrt og besværligt for enkeltpersoner at gå ind og kontrollere virksomheder.
Vi ved jo, at der er multinationale selskaber og mange andre selskaber, som betaler meget lidt i skat.
Det kunne man med et register på nettet meget hurtigere og meget sikrere overbevise sig om.
Der er et spørgsmål, jeg så vil stille til hr. Morten Homann: Er vi ikke nødt til også at stille nogle krav til, hvad der er for nogle oplysninger, der bliver lagt ud?
Wow, sagde jeg, det er da rigtig godt, at de er begyndt at betale skat.
Så gik jeg ind og kiggede efter.
Næ, de har nedskrevet deres skatteaktiv med et antal millioner kroner, fordi, som de sagde, tilgodehavendet hos skattevæsenet er blevet mindre værd, fordi skatteprocenten er sat ned.
Prøv lige at tænke det igennem.
Et selskab anfører i deres regnskab, at de betaler skat, fordi skatteministeren har gennemtvunget, at selskabsskatten skal sættes ned.
Det er det helt modsatte af, hvad der er virkeligheden.
Sådan fremgår det af selskabets regnskab.
Det er det, vi har brug for at få at vide om virksomhederne.
Først der bliver det rigtig interessant f.eks. at få afsløret alle de multinationale selskaber eller få mere klarhed over, hvad olieselskaberne betaler i skat for olien ude i Nordsøen.
Det er også meget svært at se ud af regnskaberne, fordi det er skjult i eventuelle skattebetalinger for olieindtægter i andre lande.
Så vi skal altså have fat i de rigtige oplysninger, hvis det skal være noget, vi rigtig har gavn af.
Men vi støtter altså forslaget, i særdeleshed hvad angår den del, der hedder åbenhed om virksomhedernes skattebetaling.